
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана



Д О К Л А Д

от контролна проверка по прилагане на екологичното законодателство


Обект: Производствена база за пакетиране на тоалетна хартия, рула и носни кърпи с оператор „ФОБОС ЕР“ ООД, гр. Монтана
Дата на извършване на проверката: 28.11.2017 г.
Място на извършване на проверката: гр. Монтана, територията на бивш авторемонтен завод
Проверени компоненти и фактори на околната среда:
· Въздух;
· Отпадъци;
· Опасни химични вещества.

Цели на проверката:
Провеждане на планов текущ контрол по компонент и фактори на околната среда за изпълнение изискванията на:
· Закон за чистотата на атмосферния въздух (ЗЧАВ) и подзаконовите му нормативни актове;
· Закон за управление на отпадъците (ЗУО) и подзаконовите нормативни актове;
· Закон за защита от вредното въздействие на химични вещества и смеси (ЗЗВВХВС).

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД – 392/24.11.2017 г. на директора на РИОСВ – Монтана за извършване на комплексна проверка на място на обект: Производствена база за пакетиране на тоалетна хартия, рула и носни кърпи с оператор „ФОБОС ЕР“ ООД, гр. Монтана.
На 28.11.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за     2017 г. и Заповед № РД – 392/24.11.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД – 101/28.11.2017 г.



Проверени са:
· Производствено хале;
· Склад за съхраняване на отпадъци, генерирани от дейността на дружеството;
· Документи и данни, свързани със законовите и подзаконови нормативни актове по околна среда.

Констативна част:
Основна дейност на дружеството е обработка и пакетиране на домакински, санитарно – хигиенни продукти и тоалетни изделия.

1. Компонент „Въздух“
При проверката на обекта не се констатира наличие на организирани източници на емисии в атмосферния въздух, не се използват продукти и материали, съдържащи летливи органични съединения, както и оборудване и/или инсталации, съдържащи флуоросъдържащи газове и озоноразрушаващи вещества. Обектът не подлежи на контрол по отношение изискванията на Закона за чистотата на атмосферния въздух и подзаконовите му нормативни актове.

2. Фактор „Отпадъци“
От дейността на дружеството се образуват неопасни производствени отпадъци – отпадъци от опаковки (хартия, картон и пластмаса), които се съхраняват на мястото на образуване. Дружеството не е извършило класификация на образуваните отпадъци по реда на Наредба № 2 за класификация на отпадъците (обн., ДВ, бр. 66/2014 г.). Като лице, пускащо на пазара опаковани стоки, дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно договор. В тази връзка е проверена водената счетоводна и отчетна документация.

3. Фактор „Опасни химични вещества“
По приложение на ЗЗВВХВС дружеството е потребител по веригата на доставки по приложение на Регламент ЕО 1907/2006 (REACH). Използваните химични вещества се съхраняват в съответствие с изискванията на Наредбата за реда и начина на съхранение на опасни химични вещества и смеси и условията, посочени в ИЛБ. Представен е ИЛБ, отговарящ на изискванията на Регламент 453/2010 г.
Заключение:
За установените несъответствия с нормативните изисквания са дадени предписания на управителя на дружеството с указани срокове за изпълнение:
Приоритети за последваща контролна дейност:
· Законосъобразно управление на отпадъците;
· Законосъобразно управление на опасните химични вещества и смеси.

